شمارِندہ - وکیپیڈیا

# شمارِندہ

### وکیپیڈیا سے

شکل ا : اندرونی اجزاء کی وضاحت کے لیۓ ذاتی شمارندے کا ایک منفجر (ایکسپلوڈڈ) نمونہ :

1. تظاہرہ (ڈسپلے)
2. تختۂ ام (مدربورڈ)
3. سی پی یو (مائکروپروسیسر)
4. پرائمری اسٹوریج (آر اے ایم)
5. توسعی بطاقے (ایکسپینشن کارڈز)
6. فراہمی قوہ (پاور سپلائی)
7. بصری قرص (آپٹیکل ڈسک)
8. سیکنڈری اسٹوریج (ہارڈ ڈسک)
9. کلیدی تختہ (کی بورڈ)
10. فارہ (ماؤس)

شمارندہ یا Computer دراصل ایک ایسے آلے کو کہا جاتا ہے کہ جو مہیا کی گئی ہدایات کی فہرست (یعنی برنامج یا program) کے مطابق بیانات (data) پر استعمل (manipulation) کرنے کی صلاحیت رکھتا ہے۔

آج کی زندگی میں شمارندے کی حیثیت عمومی مقاصد میں استعمال ہونے والے ایک ایسے پرزے (tool) کی ہے جو کہ بنیادی طور پر ایک خورد عامل (microprocessor) پر انحصار کرتا ہے۔ یہاں عمومی مقاصد سے مراد شمارندے کے شعبہ زندگی کے مختلف آلات میں استعمال سے ہے ، کیونکہ آج شمارندہ نہ صرف ایک ذاتی شمارندے (PC) میں بلکہ گھریلو بجلی کے آلات اور صنعتی اور دفتری مقامات سمیت ہر جگہ پاۓ جانے والے آلات میں کسی نہ کسی طور پر موجود ہوتا ہے۔

## [ترمیم] تعارف

کمپیوٹر یونانی زبان کا لفظ ہے جس کا مطلب کمپیوٹ کرنا یا حساب کرنا ہوتا ہے۔ ماضی میں اس لفظ کو حسابگر (Calculator) کیلیۓ بھی استعمال کیا جاتا تھا لیکن حالیہ دور میں یہ اصطلاح ایک ایسے آلے (Machine) کیلیۓ اختیار کی جاتی ہے جو معلومات کو اپنے اندر داخل کرنے کے بعد، ایک مقرر شدہ حکمت عملی کے مطابق انکا تجزیہ کرسکتی ہو۔ یعنی اسکا مطلب دوسرے الفاظ میں یہ ہوا کہ عموماً شمارندہ یا کمپیوٹر بذاتِ خود كچھ نہیں كرسكتا، بلكہ اسے بتانا اور سمجھانا پڑتا ہے كہ وہ ہماری بہم پنہچائی گئی معلومات پر كیا اور كیسے كام كرے۔

شمارندہ ہماری جانب سے بہم پہنچائی گئی معلومات کو اکھٹا کرتا ہے، انہیں ذخیرہ کرتا ہے اور آپس میں مربوط و ہمبستہ (correlate) کرتا ہے ۔ حسابگر اور شمارندہ میں اہم ترین فرق یہ ہے کہ شمارندہ پیچیدہ شمارندی برنامجات (computer programs) کو اپنے اندر ذخیرہ کرسکتا ہے اور اسی خصوصیت کے باعث انسان کی مدد کے بغیر منطقی تجزیات (logical analysis) انجام دینے کی اہلیت کا حامل ہوتا ہے۔

اگر اوپر کے بیان کو مختصر بیان کرکہ لب لباب پیش کرنے کی کوشش کی جاۓ تو شمارندہ کی دو اہم خصوصیات یوں بیان کی جاسکتی ہیں کہ

- یہ مخصوص انداز و ترتیب میں بہم پہنچائی گئی ہدایات یا پروگرامز پر اپنا ردعمل ظاہر کرتا ہے
- یہ ان ہدایات کی فہرست (یعنی ایک کمپیوٹر پروگرام) پر نتیجہ خیز طور پر کارموثر انجام دیتا ہے

## [ترمیم] مثالی شمارندے کے اجزاء

ایک مثالی شمارندے میں بہت سے اجزاء ہوتے ہیں اور انکو مختلف انداز ترتیب دے کر مطالعہ کیا جاسکتا ہے، مثلاً ساخت کے لحاظ سے اور افعال کے لحاظ سے ، دو ایسے طریقۂ مطالعہ ہیں کہ جن کی مدد سے ایک نۓ شخص کیلیۓ شمارندے یا کمپیوٹر کی ساخت و فعل کا ایک خاصہ بہتر خاکہ ذہن میں آسکتا ہے لہذا یہ دونوں ترتیب درج ذیل میں دی جارہی ہیں۔

### [ترمیم] ساخت کے لحاظ سے

ظاہری ساخت کے لحاظ سے جو اجزاء ایک شمارندے میں ہوتے ہیں انکو بھی پھر دو گروہوں میں تقسیم کیا جاسکتا ہے۔ ایک وہ جو اندرونی میں شمار ہوتے ہیں اور دوسرے وہ جو کہ بیرونی شمار کیۓ جاتے ہیں۔

#### [ترمیم] بیرونی اجزاء

1. شمارندی تظاہرہ (computer display)، یہ ٹیلی وژن نما حصہ ہے جو کہ monitor بھی کہلاتا ہے (شکل ا: 1)
2. صندوقچہ (case) ، جو کہ مانیٹر کے ساتھ ایک چھوٹے ڈبے یا صندوق کی شکل میں لیٹا یا ایستادہ ہوتا ہے
3. کلیدی تختہ (keyboard) جو کہ شمارندے میں اطلاعات کو داخل (input) کرنے کے لیۓ استعمال کیا جاتا ہے (شکل ا: 9)
4. فارہ (mouse) یہ ایک چھوٹی سی اختراع ہے جو کہ شمارندے کے ساتھ تفاعل یا انٹرایکشن کے لیۓ کام میں لائی جاتی ہے (شکل ا: 10)

#### [ترمیم] اندرونی اجزاء

1. تختۂ ام (keyboard) یہ ایک ایسا تختہ ہوتا ہے کہ جس پر شمارندے کے اھم ترین اجزاء یعنی سی پی یو اور یاداشت واقع ہوتے ہیں۔ (شکل ا: 2)
   شکل ب: این ویڈیا شرکہ کا تیار کردہ ایک تخطیطی بطاقہ (graphics card) جو GeForce 6600GT کہلاتا ہے۔
2. عامل (processor) اسے مرکزی عملی اکائی اور مختصراً CPU بھی کہا جاتا ہے۔ (شکل ا: 3)
3. یاداشت (memory)، یہ شمارندے میں کیۓ جانے والے کام کو ذخیرہ کرنے کیلیۓ ایک برقی یاداشت کے طور پر کام آتی ہے۔
4. تخطیطی بطاقہ (graphics card)، یہ ایک ایسی اختراع ہوتی ہے کہ جو تخطط (graphics) کے ساتھ ساتھ متن کو بھی ظاہر کرنے کی صلاحیت رکھتی ہے، آج کل تقریبا تمام منظرہ بطاقات (video cards) اسی نوعیت کے ہوتے ہیں۔ (شکل ب:)
5. قرص کثیف (hard drive)، یہ زیادہ گنجائش (capacity) والا ایسا واسطہ (medium) ہوتا ہے کہ جو بیانات (data) کو ذخیرہ کرنے کے کام میں لایا جاتا ہے۔ (شکل ا: 8)
6. قرص مدمج (Compact Disc)، یہ ایک ایسی بصری قرص (optical disk) ہوتی ہے کہ جس کی مختلف اقسام ہوتی ہیں مثلاً ؛ CD-ROM ، CD-RW، DVD-RAM ، DVD-ROM ۔ (شکل ا: 7)

### [ترمیم] افعال کے لحاظ سے

یوں تو یک شمارندے یا کمپیوٹر کے وہ حصے جنکے زریعے وہ اپنے افعال انجام دیتا ہے وہ سارے اجزاء ہوتے ہیں جو کہ ایک شمارندے میں موجود ہوں۔ مگر بنیادی طور پر یوں کہا جاسکتا ہے کہ شمارندے کے اھم افعالی حصے وہ ہوتے ہیں کہ جن کی مدد سے مرکزی عملی اکائی (CPU) اندرونی طور پر اپنے افعال انجام دیتي ہے اور یاداشتی پتے (memory address) تک رسائی حاصل کرسکتی ہے۔ ان فعالی اجزاء کو تین بڑے گروہوں میں تقسیم کیا جاسکتا ہے۔

1. عمارت ہدایتی مجموعہ (instruction set architecture) :
2. خورد معماری (microarchitecture) :
3. نظامی طرحبندی (system design) :

## [ترمیم] تاریخ شمارندہ

- کمپیوٹر یا شمارندہ کی تاریخ پر تفصیلی مضمون کیلیۓ تاریخ شمارندہ

کسی بھی ایک اختراع یا ڈیوائس کے بارے میں یہ نہیں کہا جاسکتا کہ یہ کمپیوٹر کی پہلی شکل تھی۔ اسکی سب سے بڑی وجہ یہ ہے کہ شمارندے کی تعریف تاریخ کے ساتھ ساتھ کچھ تبدیل ہوتی رہی ہے اور اسی وجہ سے یہ ناممکن ہے کہ کسی ایک کمپیوٹر کو پہلا کمپیوٹر کہا جاسکے۔ مثلا کئی اختراعات جن کر کبھی شمارندہ تسلیم کیا جاتا تھا آج وہ شمارندہ تسلیم نہیں کی جاتیں۔

اصل میں کمپیوٹر کی اصطلاح تو ایک ایسے شخص کے لیۓ استعمال کی جاتی تھی کہ جو حساب کتاب رکھ سکتا ہو (دیکھیۓ انسانی شمارندہ) اور اکثر وہ شخص ایسا کسی ریاضیاتی اختراع مثلا حسابگر یا کسی اور بنیادی پیمائشی آلے وغیرہ کی مدد سے کرتا تھا یا ہے۔

شمارندہ (computer) - علم شمارندہ (computer science) - شمارندہ کاری (computing)

شمارندگی (computation) - شمارندیت (computerization)

Retrieved from "http://ur.wikipedia.org../../../%D8%B4/%D9%85/%D8%A7/%D8%B4%D9%85%D8%A7%D8%B1%D9%90%D9%86%D8%AF%DB%81.html"

زمرہ: شمارندہ

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- Afrikaans
- Aragonés
- Anglo Saxon
- العربية
- Asturianu
- Azərbaycan
- Български
- বাংলা
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Česky
- Словѣньскъ
- Cymraeg
- Dansk
- Deutsch
- English
- Esperanto
- Español
- Eesti
- فارسی
- Suomi
- Føroyskt
- Français
- Furlan
- Frysk
- Gàidhlig
- Galego
- 𐌲𐌿𐍄𐌹𐍃𐌺
- עברית
- हिन्दी
- Magyar
- Interlingua
- Bahasa Indonesia
- Ido
- Íslenska
- Italiano
- ᐃᓄᒃᑎᑐᑦ
- 日本語
- ಕನ್ನಡ
- 한국어
- Kurdî / كوردي
- Latina
- Lëtzebuergesch
- Limburgs
- Lingála
- ລາວ
- Lietuvių
- Latviešu
- Malagasy
- മലയാളം
- Bahasa Melayu
- Malti
- Myanmasa
- Nnapulitano
- Plattdüütsch
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Diné bizaad
- ਪੰਜਾਬੀ
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Soomaaliga
- Shqip
- Српски / Srpski
- Svenska
- Kiswahili
- தமிழ்
- తెలుగు
- ไทย
- Tagalog
- Türkçe
- Українська
- O'zbek
- Tiếng Việt
- Walon
- ייִדיש
- 中文
- Bân-lâm-gú
- 粵語